บิ๊กจิ๋วบอกประยุทธ์แม้ลิดรอนสิทธิเสรีภาพ 10 เท่า ถ้าปชช.อยู่ดีกินดี ก็ไม่เป็นไร
13 พ.ค.2559 ที่บ้านพักปิ่นประภาคม พล.อ.ชวลิต ยงใจยุทธ อดีตนายกรัฐมนตรีและแกนนำพรรคเพื่อไทย จัดพิธีทำบุญถวายสังฆทาน เนื่องในวันคล้ายวันเกิดอายุ 84 ปีในวันที่ 15 พ.ค. นี้ พร้อมเปิดบ้านพักย่านปิ่นประภาคมเพื่อพบปะสื่อมวลชนพล.อ.ชวลิต กล่าวว่า วันเกิดปีนี้มีอายุครบ 84 ปีแล้ว อยากเห็นประเทศไทยและประชาชนมีความสุขอยู่ดีกินดี เชื่อว่าวิกฤตของประเทศในขณะนี้เมื่อใช้วิธีการอย่างถูกต้องจะผ่านไปได้ ขณะนี้รัฐบาลกำลังดำเนินการอยู่ ขอให้โอกาสนายกรัฐมนตรีได้ทำงาน ส่วนจะเดินมาถูกทางหรือไม่ ประชาชนก็ต้องช่วยกันดูด้วยพล.อ.ชวลิตกล่าวถึงกระแสคัดค้านการออกเสียงประชามติร่างรัฐธรรมนูญว่า ความคับแค้นใจของคนบางกลุ่มยังมีอยู่ ก็ต้องทำความเข้าใจกันต่อไปคนส่วนใหญ่มักมองว่ารัฐธรรมนูญคือกฎหมายสูงสุด แต่กฎหมายสูงสุดความจริงคือความมั่นคง ความกินดีอยู่ดีของประชาชน ถ้าอยากให้ประชาชนไปใช้สิทธิต้องให้ความรู้ให้ประชาชนเข้าใจก่อน และต้องยืนยันว่าร่างรัฐธรรมนูญฉบับนี้ เมื่อมีแล้วจะไม่เกิดการรัฐประหารอีก แต่สิ่งที่สำคัญรัฐธรรมนูญต้องเป็นไปตามหลักอำนาจอธิปไตย ซึ่งอำนาจจะต้องเป็นของปวงชนและให้เสรีภาพของบุคคลด้วยอยากให้มาพนันกันไหมว่ารัฐธรรมนูญจะแก้ปัญหาได้หรือไม่ และจะไม่มีการปฏิวัติรัฐประหารอีก หรือรัฐธรรมนูญจะไม่ถูกฉีกอีกหรือไม่ ขอให้พวกเราช่วยกันคิดหาวิธีทำให้บ้านเมืองมันดี ขอย้ำอีกครั้งว่ากฎหมายสูงสุดที่ต้องการคือความมั่นคง ความอยู่ดีกินดี ของประชาชน หากรัฐธรรมนูญดีแค่ไหนแต่ประชาชนยังมีความเป็นอยู่ที่ไม่ดีก็จะเกิดปัญหาตามมาได้ ผมเป็นห่วงแค่ตรงนี้ แต่ไม่ได้ท้าพนันเป็นเงินนะขอเป็นขนมแทนว่ารัฐธรรมนูญฉบับนี้จะไม่ถูกฉีก ตราบใดที่บ้านเมืองเป็นแบบนี้มีความขัดแย้ง ทหารก็ต้องเข้ามา เพราะฉะนั้นทุกอย่างอยู่ที่พวกเราทุกคนต้องช่วยกัน และช่วยเป็นกำลังใจให้ผู้ปกครองประเทศด้วย พล.อ.ชวลิต กล่าวพล.อ.ชวลิต กล่าวว่า ตนอยากให้รัฐธรรมนูญฉบับนี้ออกมาให้ดีที่สุด แต่กังวลเรื่องโครงสร้างของประเทศ ที่มีคนจนมากกว่าคนรวย ตอนนี้เราให้กำลังใจและขอให้ระวัง ต้องพิสูจน์ตัวเองให้ดี ทุกวันนี้ตนยังทำงานเป็นเพื่อนกับประชาชน นักการเมืองก็ต้องอยู่เคียงข้างประชาชน วันนี้เราเสียความเป็นไทยมาเยอะแล้ว ต้องเกื้อกูลกัน และคำนึงถึงหัวใจพระพุทธศาสนาในการเป็นชาวพุทธ ทุกวันนี้เห็นมีความขัดแย้งกับพระสงฆ์มากขึ้น ก็ขอให้พิจารณากันให้ดี ตนไม่ได้เข้าข้างใครต่อข้อถามว่าช่วงเปลี่ยนผ่าน 5 ปี การปฏิรูปประเทศจะสำเร็จได้หรือไม่ พล.อ.ชวลิต กล่าวว่า คณะรักษาความสงบแห่งชาติ (คสช.) จะต้องสร้างความน่าเชื่อถือ ให้ประชาชนชอบ ซึ่งหากทำให้ประชาชนชอบแล้วจะอยู่ไปอีกกี่ปีก็ได้
 13 พ.ค.2559 ที่บ้านพักปิ่นประภาคม พล.อ.ชวลิต ยงใจยุทธ อดีตนายกรัฐมนตรีและแกนนำพรรคเพื่อไทย จัดพิธีทำบุญถวายสังฆทาน เนื่องในวันคล้ายวันเกิดอายุ 84 ปีในวันที่ 15 พ.ค.
การลิดรอนสิทธิเสรีภาพ,ชวลิต ยงใจยุทธ,ประชามติ,ประยุทธ์ จันทร์โอชา,รัฐประหาร,ร่างรัฐธรรมนูญ